Document ID: 31996D0650

KOMISSION PÄÄTÖS,
tehty 30 päivänä lokakuuta 1996,
eläinten terveyttä koskevista vaatimuksista ja eläinlääkärintodistuksista siansukuisten kotieläinten tuonnissa Kyproksen tasavallasta (ETA:n kannalta merkityksellinen teksti) (96/650/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan,
sekä katsoo, että
jäsenvaltioiden on vaadittava, että naudan- ja siansukuisia kotieläimiä tuodaan neuvoston direktiivin 91/496/ETY (2), sellaisena kuin se on viimeksi muutettuna direktiivillä 96/43/EY (3), jolla vahvistetaan yhteisöön kolmansista maista tuotavien eläinten eläinlääkärintarkastusten järjestämisen periaatteista, säännösten mukaisesti,
yhteisön eläinlääkärintarkastusten mukaan eläinten terveydentilaa Kyproksen tasavallassa valvoo eläinlääkintätoimi, joka kykenee tarjoamaan riittävät takuut sellaisten tarttuvien tautien osalta, jotka voivat tarttua siansukuisten kotieläinten tuonnissa,
Kyproksen tasavallan toimivaltaiset eläinlääkintäviranomaiset ovat vahvistaneet, että viimeisten 24 kuukauden ajan Kyproksen tasavalta on ollut vapaa suu- ja sorkkataudista ja viimeisten 12 kuukauden ajan vapaa klassisesta sikarutosta, afrikkalaisesta sikarutosta, teschenintaudista (tarttuva sikahalvaus), swine vesicular -taudista ja vesicular exanthema -taudista sekä viimeisten kuuden kuukauden ajan vapaa vesicular stomatitis -taudista; näitä tauteja vastaan ei ole rokotettu viimeisten 12 kuukauden aikana,
Kyproksen tasavallan toimivaltaiset eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai telekopiolla komissiolle ja jäsenvaltioille vahvistuksen edellä mainittujen tautien esiintymisestä tai päätöksestä rokottaa niitä vastaan sekä ilmoittamaan kohtuullisessa määräajassa sikojen tai näiden siemennesteen tai alkioiden tuontiin Kyproksen tasavaltaan sovellettavia sääntöjä koskevat kaikki muutosehdotukset,
Kyproksen tasavallan toimivaltaiset eläinlääkintäviranomaiset ovat sitoutuneet virallisesti valvomaan tässä päätöksessä vaadittujen todistusten antamista ja varmistamaan, että viranomaiset säilyttävät kaikki mahdolliset todistukset, tiedonannot ja ilmoitukset, joiden perusteella vientitodistuksia on voitu myöntää, vähintään 12 kuukauden ajan niiden eläinten toimituksista, joita asiakirjat koskevat,
Kyproksen tasavallan toimivaltaiset eläinlääkintäviranomaiset ovat sitoutuneet olemaan antamatta tämän päätöksen liitteiden mukaisia todistuksia Kyproksen tasavaltaan tuoduille eläimille, jollei niitä ole tuotu sellaisten eläinlääkinnällisten vaatimusten mukaisesti, jotka vastaavat vähintään asiaa koskevia neuvoston direktiivin 72/462/ETY vaatimuksia, mukaan lukien täydentävät päätökset, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Rajoittamatta 2 kohdan soveltamista jäsenvaltioiden on sallittava seuraavien eläinten tuonti Kyproksen tasavallasta:
a) jalostukseen tai tuotantoon tarkoitetut siansukuiset kotieläimet, jotka täyttävät terveystodistuksessa esitetyt vaatimukset ja joiden mukana on tämä todistus, josta on malli liitteessä A;
b) teurastettavat siansukuiset kotieläimet, jotka täyttävät terveystodistuksessa esitetyt vaatimukset ja joiden mukana on tämä todistus, josta on malli liitteessä B.
2. Jäsenvaltiot saavat sallia Kyproksen tasavaltaan tuotujen 1 kohdassa tarkoitettujen siansukuisten kotieläinten tuonnin Kyproksen tasavallasta ainoastaan, jos nämä eläimet on tuotu yhteisöstä tai neuvoston päätöksen 79/542/ETY (4), liitteenä olevassa luettelossa mainitusta kolmannesta maasta, siltä osin kuin päätös koskee näihin lajeihin kuuluvia kotieläimiä ja ainoastaan, jos ne on tuotu vähintään direktiivin 72/462/ETY II luvun säännöksiä vastaavien eläinlääkinnällisten vaatimusten mukaisesti, mukaan lukien täydentävät päätökset.
3. Jäsenvaltioiden on vaadittava, että eläimet, joille tehdään kokeita tämän päätöksen mukaisesti, eristetään pysyvästi Kyproksen tasavallan virkaeläinlääkärin hyväksymissä olosuhteissa kaikista sorkkaeläimistä, jotka eivät kuulu yhteisöön toimitettavaan lähetyserään tai joiden terveydentila ei ensimmäisen kokeen ja lastauspäivän välisenä aikana täytä näiden eläinten terveysvaatimuksia.
4. Jäsenvaltiot saavat sallia tässä artiklassa tarkoitettujen siansukuisten eläinten tuonnin Kyproksen tasavallasta seuraavin edellytyksin:
a) takuu siitä, että tuotavaksi aiottuja eläimiä ei ole rokotettu suu- ja sorkkatautia vastaan;
b) takuu siitä, että niitä ei ole rokotettu klassista sikaruttoa vastaan, sekä silloin kun on kyseessä jalostukseen tai tuotantoon tarkoitetut siat, takuu siitä, että niistä on tutkittu klassisen sikaruton vasta-aineet ja kokeen tulos on ollut negatiivinen.
2 artikla
Kun on kyse muusta taudista kuin raivotaudista, luomistaudista, suu- ja sorkkataudista, pernarutosta, teschenintaudista (tarttuva sikahalvaus), klassisesta sikarutosta, afrikkalaisesta sikarutosta tai swine vesicular -taudista, jäsenvaltiot saavat soveltaa Kyproksen tasavallasta tuotaviin eläimiin niitä eläinten terveyttä koskevia komissiolle esitettyjä ja sen hyväksymiä lisävaatimuksia, joita jäsenvaltiot soveltavat muihin eläimiin kansallisessa ohjelmassaan kyseisen tarttuvan nautaeläinten ja sikojen taudin hävittämiseksi, ehkäisemiseksi tai torjumiseksi, kunnes yhteisön toimenpiteet tällaisen taudin hävittämiseksi, ehkäisemiseksi tai valvomiseksi tulevat voimaan.
3 artikla
Tätä päätöstä sovelletaan kolmannestakymmenennestä päivästä sen jälkeen, kun se on annettu tiedoksi jäsenvaltioille.
4 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä lokakuuta 1996.

Labels: 0
3
18
6